《寄衡父满翁》
宋代·王令

只卓来篇不许双，社坛高处立旌幢。
自知孤敌难为胜，欲竖长旌一面降。
须学依墙勤哭楚，莫同伏弩助收庞。
何时玉手归重搦，笑倒秋醪潋灩缸。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。